ए!
ए! ए!
ए!
- यह कमबख़्त क्या था? - क्या?
क्या उन लोगों ने रेडियो पर कुछ कहा?
मुझे नहीं पता।
- नहीं पता। यह काम नहीं कर रहा। - उफ़! तुम्हें गोली लगी है।
- क्या? - तुम्हें महसूस नहीं हो रहा?
- अरे, बाप रे। मुझे उठाओ। - लानत है। गोली रेडियो से ग़ुज़र कर गई है!
- चलो, हमें जाना होगा... - ओह, कमबख़्त।
तुम ठीक हो। चलो। तुम ठीक हो।
पैर संभाल कर रखना।
- हाँ। - एक-एक क़दम करके, ठीक है?
मैं ठीक हूँ।
आ जाओ।
उफ़।
- ठीक हो? - मैं ठीक हूँ।
दरवाज़ा खुलवाओ।
हैलो!
सुनो!
हमें अंदर आने दो!
सत्यानाश!
सुनो!
कौन हो तुम और क्या चाहिए तुम्हें?
- हमें जूलिएट ने भेजा है! - दरवाज़ा खोलो!
मुझे कैसे पता चलेगा कि तुम्हारे ऊपर ज़हर नहीं है?
क्योंकि मुझे गोली लगी है।
अगर मेरे ऊपर ज़हर होता तो छेदों से अंदर चला जाता।
- मैं अब तक मर चुका होता। - कमबख़्त दरवाज़ा खोलो!
मैंने तुम्हें संभाला हुआ है। मैंने संभाला हुआ है। तैयार हो?
सब ठीक है। आ जाओ।
मेरी मदद करो।
ठीक है, तो गोली रेडियो में से ग़ुज़र कर इसे लगी है।
ठीक है। ठीक है।
ठीक है।
जूलिएट ठीक है?
हाँ, बिल्कुल है। वह घर पर सुरक्षित बैठी है।
हम हैं जिन्हें आसमान में से कोई चीज़ गोलियाँ मार रही है।
ठीक है। यहाँ दबा कर रखो।
ठीक है।
तुम्हें पता है तुम क्या कर रहे हो?
किताब को पता है।
अरे।
उस दूसरे आदमी को बुलाओ।
- अरे। - तुमने इसे ठीक कर दिया?
हाँ।
तुम उनसे बात करना चाहते हो?
- मैं? - हाँ।
नहीं, नहीं। हमें कोड में बात करनी थी। वह मेरा काम नहीं था।
- नहीं, मैं... - बात करो।
- बात करो। इसे दबाओ। - समझ गया।
हैलो।
हाँ। डॉनी, क्या हुआ?
यह साला डॉनी कौन है?
कौन बोल रहा है?
अरे, बाप रे। मेरा नाम। मुझे अपना नाम याद नहीं है।
मैं डिप्टी कैल्सो बोल रहा हूँ,
यहाँ 17 नंबर तल पर।
कैल्सो, मैं डिप्टी क्रेन बोल रही हूँ।
- जूलिएट? - कृपया आगे बोलो।
डिप्टी क्रेन? हाँ, ठीक है।
तो, हमें यहाँ थोड़ी समस्या हो गई थी,
पर वे बच्चे ठीक हैं।
डॉनी। डॉनी, तुम्हें मेरी आवाज़ सुनाई दे रही है? मैं डिस्पैच बोल रही हूँ।
तुम्हारी डिलीवरी की अब कोई ज़रूरत नहीं है। कृपया बेस पर वापस आ जाओ।
यह डॉनी कौन है?
कैल्सो, ज़रा लाइन खाली छोड़ोगे, कृपया? चुप करो।
- चुप करो? - डॉनी, तुमने सुना?
तुम्हारी डिलीवरी की अब कोई ज़रूरत नहीं है।
कृपया बेस पर वापस आ जाओ।
डॉनी बोल रहा हूँ... रद्द हो गया।
बेस पर लौट रहे हैं।
कैल्सो। कैल्सो, मैं क्रेन बोल रही हूँ।
तुम्हें मेरी आवाज़ सुनाई दे रही है?
हैलो।
तुमने 17 नंबर तल पर बहुत अच्छा काम किया। क्या डिप्टी जेम्स वहाँ है?
- वह तुम्हारा नाम है। - क्या?
तुम्हें कोड में बात करनी होगी।
- मुझे नहीं पता कैसे... - तुम्हें बात करनी होगी।
- मैं डिप्टी जिमी बोल... - कोड।
...जेम्स बोल रहा हूँ।
हैलो। मैं तुम्हें मेरी बदली होने के बाद से नहीं मिली हूँ।
तुम्हारे परिवार का क्या हाल है? क्या वे... सब लोग ठीक हैं?
मेरा परिवार, वे बिल्कुल ठीक हैं।
अच्छा, बढ़िया है।
और वह... टर्ली... वह, डिप्टी टर्ली का क्या हाल है?
टर्ली?
मैं बात करता हूँ। हाँ, सब ठीक है। डिप्टी टर्ली को थोड़ी चोट लगी है।
पर वह ठीक है।
ठीक है।
ठीक है, मुझे सुनकर ख़ुशी हुई।
जेम्स, तुम्हें याद है तुमने मुझे अपनी माँ के बारे में बताया था?
मैं चाहती हूँ कि तुम इसकी जाँच-पड़ताल शुरू करो कि उन्हें क्या हुआ था।
काश मैं तुम्हें बता पाती कि यह क्यों करना है पर मेरे पास समय नहीं है तो,
कैल्सो तुम्हें सब बता देगा। ठीक है?
ह्यु हावी की पुस्तक शृंखला साइलो पर आधारित
साइलो
तुमने जो खुदाई करने की मशीन देखी, वह एक नमूना था।
वैसी नौ और मशीनें बनाई जा रही हैं।
दस ख़ुदाई की मशीनें जिनमें से हर एक पाँच साइलो की ख़ुदाई करेगी।
कुल मिला कर 50 साइलो।
ये साइलो किसलिए बनाए जा रहे हैं?
बीजों के लिए।
जैसा स्वालबार्ड में बीजों का बैंक है?
एक तरह से।
माफ़ करना। दस ख़ुदाई की मशीनें क्यों?
ताकि हम एक साथ दस साइलो की खुदाई कर सकें।
एक बार खुदाई पूरी होने के बाद,
हम वे मशीनें बाहर निकाल लेंगे और उन्हें अगले दस साइलो खोदने पर लगा देंगे।
सेना के कोर में हम एक मज़ाक किया करते थे...
इंजीनियर गिलास को आधा भरा हुआ देखता है या आधा खाली?
मेरा अंदाज़ा है कि इंजीनियर आशावादी है।
आधा भरा हुआ देखता होगा।
इंजीनियर गिलास को उससे दोगुना बड़ा देखता है जितना उसे होना चाहिए।
- तुम्हें और मशीनों की ज़रूरत है। - कितनी और?
अब, तुम्हें 50 साइलो चाहिए। तुम्हें 50 खुदाई की मशीनों की ज़रूरत है।
वैसे, मैं अमीर हूँ, डैनियल, पर 50 खुदाई की मशीनें...
मशीनों को बार-बार इस्तेमाल करना, कहने के लिए ठीक लगता है
पर मीलों गहरे गड्ढों से उन्हें खींच कर निकालने में भी पैसे लगेंगे।
अपने प्रॉजेक्ट मैनेजर से पूछो कि और मशीनें लाने की कितनी क़ीमत की भरपाई
उससे हो जाएगी अगर खुदाई के बाद उन मशीनों को वहीं छोड़ दिया जाए जहाँ वे होंगी।
पचास साइलो का मतलब तो बहुत सारे बीज होंगे।
दरअसल, बीजों का सिर्फ़ शाब्दिक मतलब मत लो।
हम दुनिया की बेहतरीन कला, साहित्य और विज्ञान को भी
उनमें संभालकर रखेंगे।
बीजों के भंडारों और पुस्तकालयों के लिए उस जगह विमानों के उड़ने पर प्रतिबंध नहीं लगाया जाता।
वे बहुत अलग तरह के बीजों के लिए भी हैं।
लोगों के लिए।
धरती को फिर से आबाद करने के लिए।
फिर से आबाद करने के लिए?
दुनिया का अंत होने वाला है
और उसे रोका नहीं जा सकता।
उससे बस ज़िंदा बचा जा सकता है।
तुम्हें कैसा महसूस हो रहा है?
मुझे कैसा महसूस हो रहा है?
क्यों? क्या मेरे कोर्टिसोल का स्तर बढ़ा हुआ है?
तुम्हें पता चला है कि तुम्हारे पति ने तुम्हें धोखा दिया है।
तुम जानना चाहते हो मुझे कैसा महसूस हो रहा है? मुझे बहुत थकान महसूस हो रही है।
यह तो स्वाभाविक है।
दुर्भाग्यवश, अभी तुम्हारे पास सोने का समय नहीं है।
अभी सुबह के चार बजे हैं।
हमारी हवाई निगरानी प्रणाली ने साइलो 17 का फिर से सर्वेक्षण किया है।
कैनेडी और लूकस की लाशें ग़ायब हो गई हैं।
कमील,
उन्हें 17 में भेजने का असली कारण तुम्हें पता करना होगा।
हैलो, पापा। बहुत लंबे समय के बाद मिल रहे हैं।
तुमने मुझे कैसे ढूँढा?
आपके दोस्त उतनी अच्छी दोस्ती नहीं निभाते जितना आप सोचते हैं।
क्या चाहिए तुम्हें?
हारवुड।
उसने आपको नई ज़िंदगी दी क्योंकि आपने उसके लिए कुछ बनाया।
मुझे बस इतना जानना है कि आपूर्ति से
चीज़ें चोरी करके ले जाने में उसका हाथ है या नहीं।
दफ़ा हो जाओ यहाँ से।
पता है...
मेरी पूरी ज़िंदगी मैं आपसे एक सवाल पूछना चाहता था।
उसका स्वाद कैसा है?
तुम क्या बक़वास कर रहे हो?
सुनो! यहाँ आओ!
अरे, यह यहाँ पर भी है। यह एकदम नीचे तक जाता है।
क्या है यहाँ?
मैं पेंटर हूँ और इस पैनल के आसपास का पेंट ऑक्सीडाइज़ हो गया है,
जैसे कि इसे सेंक लगा हो।
जैसे, शायद इसे वेल्डिंग करके बंद किया गया हो।
मुझे वेल्डिंग के निशान नहीं दिख रहे तो मुझे लगता है
कि शायद इसे अंदर से वेल्ड किया गया है।
धन्यवाद।
एंथोनी कैसा है?
ठीक है।
लगभग ख़ुश ही लग रहा है कि चीज़ें फिर से पहले जैसी हो गई हैं...
जब मैं रात को घर आती थी और तुम नहीं आते थे।
मैं उस पर नज़र रख रही हूँ कि अगर भूलने वाली दवाइयों का कोई असर दिखे...
आशा कर रही हूँ कि वह बस भूल जाए। समझ रहे हो?
वह यह भूल जाए। यह सब जो हमारे बीच हुआ है।
पर साथ ही मुझे बहुत डर भी लग रहा है।
उस बच्चे में बहुत जोश भरा है।
वह हम सबसे बाद में भूलेगा।
हाँ।
तुमने कहा था कि एक तरीक़ा है... जिससे हम साइलो 1 को हमें मारने से रोक सकते हैं।
जूलिएट अपने दोस्तों को दूसरे साइलो में भेजना चाहती थी।
कह रही थी कि वहाँ कुछ बच्चे हैं जिन्हें मदद की ज़रूरत है।
उनकी जगह लूकस और कैनेडी गए थे पर वे वहाँ पहुँच नहीं पाए।
- मुझे जानना है जूलिएट ने उन्हें क्यों भेजा था। - तुमने कहा वहाँ बच्चे थे।
मुझे पता है मैंने क्या कहा। बता भी दो, रॉब।
मैं तुमसे पूछ रही हूँ जूलिएट ने उन्हें क्यों भेजा था।
वह अपने सबसे क़रीबी दोस्तों को भेजने के लिए भी क्यों तैयार थी?
रॉब।
उसके साथ वहाँ पर जो हुआ, तुमने उसे मिटाने की कोशिश की।
पर तुम असफल हो गईं। उसी तरह मुझे आशा है कि यहाँ भी तुम असफल होगी।
उन बच्चों को बहुत बुरी चीज़ें देखनी पड़ीं।
और अगर तुम यह यक़ीन नहीं कर सकतीं कि वह सच में उन बच्चों की मदद करना चाहती है...
तो अब तुम वह हो ही नहीं जिसे मैं जानता था।
हाँ, मैंने संभाल लिया है। लाओ।
हाँ। अंदर से वेल्डिंग की हुई है।
क्या हुआ?
मुझे अफ़सोस है, जिमी। वहाँ सफ़ाई करने वाले सूट में एक लाश पड़ी है।
मेरी माँ ने ख़ुद को अंदर वेल्डिंग करके बंद कर लिया?
उन्होंने ऐसा क्यों किया? क्योंकि उन्हें ज़रूर पता होगा...
हमें उन्हें हिलाना होगा।
वह पाइप का रास्ता रोक रही हैं।
ठीक है।
- ठीक है। चलो, चलें। - नहीं, नहीं।
मेरे साइलो में लोग मरने वाले हैं।
मतलब, सब लोग।
अगर जिमी नहीं चाहता कि उसकी माँ को वहाँ से हटाया जाए,
तो उन्हें वहाँ से नहीं हटाया जाएगा।
हद है।
चलो, हम बस... कृपया मान जाओ।
क्या चाहिए तुम्हें?
तुम्हारा दोस्त हारवुड आपूर्ति से सामान चुरा रहा है।
तो मेरे पास क्यों आए हो? मुझे उस बारे में कुछ नहीं मालूम।
क्योंकि तुमने उसके लिए कुछ ऐसा किया
जिससे तुम्हें ख़दानों से निकलकर एक पूरी नई ज़िंदगी जीने का मौक़ा मिला।
मुझे नहीं पता यह क्या बकवास कर रहा है।
मैंने तुम्हारे बेटे से तुम्हारे बारे में पूछा था और इसने मुझे भाड़ में जाने को कहा।
फिर, दस मिनट पहले, यह थाने में आया
और इसने कहा इसने तुम्हें ढूँढ लिया है।
एक दोस्त ने कहा कि एक लड़की की हत्या हुई है और अगर मैं मदद कर सकता हूँ, तो करनी चाहिए।
यह बात मैं पहली बार सुन रहा हूँ।
मुझे इस बारे में कुछ नहीं पता...
हैंक और मुझे अभी-अभी पता चला है कि जो आपूर्तियाँ चुराई गई हैं,
उसके कारण शायद हम सबको अंधेरे में मरना पड़े।
यह बात इतनी बड़ी और इतनी भयानक है कि मेरा दिमाग़ इसे समझ ही नहीं पा रहा है।
पर जो मुझे समझ आ रहा है, वह यह है कि यह लड़की जिसे मैं मिला था, सिर्फ़ एक बार,
जो मुझे अच्छी और दूसरों की परवाह करने वाली लगी थी,
और वह केवल यही पता करने की कोशिश कर रही थी कि ये सामान कौन चुरा रहा है।
ताकि हम सब को मरने से बचा सके और उसी की हत्या हो गई।
और मुझे लग रहा है कि हारवुड के साथ मिलकर तुमने जो भी कांड किया है,
- उसका इसमें योगदान है। - बकवास।
आख़िर आपने किया क्या था?
देखो, जब तक तुमने ओर्ला कैंट को नहीं मारा, मुझे कोई फ़र्क नहीं पड़ता तुमने क्या किया है।
जो भी मैं तुम्हें बताऊँगा, मुझसे वादा करो...
कि उसके लिए मुझे कोई सज़ा नहीं मिलेगी।
मैं तुम्हें अपनी ज़ुबान देता हूँ।
एक रात मैं और हारवुड वैसे ही बैठे गप्पें मार रहे थे, बीयर पी रहे थे।
अचानक मेरे मन में एक विचार आया...
और मुझे वह बोलना नहीं चाहिए था पर मैंने बोल दिया।
कुछ महीने बाद, हारवुड मेरे पास आया।
उसने कहा, "उसका नक़्शा बना दो और मैं तुम्हें एक नई ज़िंदगी दे दूँगा।"
क्या उसने वह बनाया?
मुझे बिल्कुल नहीं पता।
वह बनाकर दिखाओ।
यह साइलो 1 है।
इसे घेरकर सात समूह बने हुए हैं।
यह हमारा समूह है।
यह हमारा साइलो है।
अब, अगर तुम साइलो 1 हो,
तो हर साइलो में एक ज़हर की पाइप कैसे पहुँचाओगे?
मैं होती तो 49 पाइपें नहीं लगाती। बहुत कुछ ग़लत हो सकता है।
तो, मैं सात पाइपें भेजती, हर समूह को एक।
और वहाँ से मैं सात और पाइपें भेजती... हर एक साइलो में एक।
पर इस तरह का इंतज़ाम करना ही क्यों?
उन्हें किसी साइलो को मारना ही क्यों है?
मुझे नहीं पता पर हमें इस संभावना के बारे में कम से कम सोचना तो पड़ेगा
कि उनके पास कोई अच्छा कारण होगा।
तो, फिर क्या, हम साइलो में सबकी ज़िंदगियों को ख़तरे में डाल दें
जबकि हमें उनके इरादे भी नहीं मालूम?
हाँ।
- क्यों? - क्योंकि अगर हम पाइपों का मुँह बंद करके
हमें मारने की उनकी क्षमता को ख़त्म कर पाएँ,
तो फिर हम बातचीत कर सकते हैं।
और अगर किसी भी साइलो को मारने की शक्ति रखने के उनके कारण सही हैं,
तो हम पाइपों को फिर से बहाल कर देंगे और सब कुछ भुला देने वाला पानी पी लेंगे।
पर मुझे समझ नहीं आ रहा कि ऐसा कौन सा कारण होगा जो उनके किए को सही ठहरा सके।
जितने साल मैंने अपना काम किया...
इतने भयानक काम किए...
मैं ख़ुद को यही समझाता रहा
कि मैं जो कर रहा हूँ, वह जायज़ और नेक है।
मैंने एक औरत को... ज़हर देकर मार डाला।
उस औरत को... जिसे मैं अपने तरीक़े से प्रेम करता था।
मैरी मेडोज़।
मुझे कहा गया था कि एक पूरे साइले को ख़ुद को मारने से बचाने के लिए
उसका मरना ज़रूरी है।
पर वह सब झूठ था।
मैंने जो किया है, मैं उसकी भरपाई तो नहीं कर सकता।
पर मैं इस अत्याचार को रोकने के लिए अपनी पूरी कोशिश करूँगा।
मुझे इससे नफ़रत है।
क्या?
तुमसे नफ़रत नहीं कर रही।
जो मैं देख रही हूँ...
यह मेरे मूड का प्रतिबिंब है या तुम्हारे?
क्या तुम्हारे पति ने तुम्हें उनकी योजनाएँ बताईं?
नहीं। पर हमें यह पता है कि वे सुरक्षा प्रणाली को रोकना चाहते हैं।
मुझे यह जानना है कि वे यह कैसे कर सकते हैं।
मैं तुम्हें यह नहीं बता सकता।
ठीक है।
ठीक है। तो क्यों न तुम हम सब को अभी मार डालो।
क्योंकि जब तक तुम मुझे यह नहीं बताते कि वे यह कैसे करेंगे, मैं उन्हें नहीं रोक सकती।
हमारे सामने जो ख़तरे खड़े हैं, परमाणु युद्ध, जलवायु का विनाश, वायरल महामारी,
क्षुद्रग्रह का टकराना, आर्टिफ़िशियल इंटेलिजेंस और कुछ ऐसे ख़तरे जिनके बारे में हमने सोचा नहीं है।
पर एक ख़तरा...
एक ख़तरा जो सबसे ज़्यादा ख़तरनाक है,
उसी के कारण मैं दुनिया का आज तक का सबसे अमीर इन्सान भी हूँ।
नैनोटैकनोलॉजी।
पर वह ख़तरनाक इसलिए नहीं है क्योंकि वह अदृश्य है बल्कि इसलिए क्योंकि मुझे पता था... मुझे...
मुझे पता था कि किसी दुश्मन सरकार को जल्दी ही समझ आ जाएगा
कि नैनो हथियार बनाना परमाणु हथियार बनाने से कहीं ज़्यादा सस्ता है।
क्या इनमें से कोई भी ख़तरा जल्दी ही हमारे सामने आने वाला है?
कुछ न कुछ होगा, यह बात तो अटल है।
जिस समय वह होने वाला होगा, इतनी बड़ी परियोजना को शुरू करने के लिए
वह सही समय नहीं होगा।
तुमने हमें जिस स्थिति में डाला।
हमें लगा कि वह गाड़ी हमें हमारी मौत की ओर ले जा रही है।
हाँ। क्योंकि हम चाहते थे कि तुम यह समझो।
हमारे सामने खड़े ख़तरों में से हम तुम्हें केवल एक का अनुभव करवाना चाहते थे।
हमें सीधे बता ही क्यों नहीं दिया?
क्योंकि अगर इस साइलो परियोजना की ख़बर बाहर फैल गई,
तो दो में से एक परिणाम हो सकता है।
यह जानकर कि हम जल्दी ही उनसे बचकर निकल पाएँगे,
शायद हमारे दुश्मन हमें ख़त्म करने की कोशिशें कम कर दें।
या वे दूसरी ओर क़दम बढ़ा सकते हैं।
- यह पूरा होने से पहले ही इसे ख़त्म कर दें। - हाँ।
- अब, एक-दो साल में... - या तीन-चार साल में।
जब इस बात की ख़बर बाहर निकलेगी कि हम यहाँ क्या कर रहे हैं...
और हम यह सुनिश्चित करेंगे कि यह ज़रूर निकले।
इसे "स्टेन्सन की मूर्खता" कहा जाएगा।
और हम यह भी सुनिश्चित करेंगे।
ताकि पूरी दुनिया यह सोचे कि यह सब बस
एक पागल के दिमाग़ की उपज है जिसके पास ढेर सारा फालतू का पैसा है।
हमारी सबसे पुरजोर दुआ यही है कि यह सच में स्टेन्सन की मूर्खता है
जिसका इस्तेमाल कभी नहीं होगा।
पर जैसा कि मेरे डैडी कहा करते थे जब वह अपने हर काम पर
आज तक का सबसे बड़ा औज़ारों का डिब्बा लेकर जाते थे,
"बेहतर है तुम्हारे पास औज़ार हो और उसकी ज़रूरत न पड़े बजाय इसके कि ज़रूरत पड़े और तुम्हारे पास वह न हो।"
जब तुम दुश्मन सरकारों की बात करते हो, क्या उसमें ईरान शामिल है?
हाँ। क्योंकि जैसा मुझे डर था, उन्होंने एक नैनो प्रोग्राम बना लिया है।
हमने उनके साथ समझौता करने की कोशिश की, हमने उन्हें धमकाने की कोशिश की...
और उन्होंने हमारे एआई और हमारे नैनो प्रोग्राम को रोकने के लिए
डलेस टेक कॉरिडोर में एक यंत्र फोड़ दिया।
अब, हमने उसे परमाणु बम कहा क्योंकि लोगों को वही समझ आ सकता था।
पर वह असल में एक नैनो हथियार था। और वह हमें युद्ध की स्थिति में ले गया।
क्या हम उसकी बात कर सकते हैं कि मेरी स्क्वाड्रन के साथ क्या हुआ?
तुम्हारे मिशन ने एक गुप्त नैनो केंद्र को उड़ाने में मदद की जो ईरान ने तुर्कमेनिस्तान की सीमा के पास
- पहाड़ों में बनाया... - हमारा मिशन अपने लक्ष्य पर नहीं पहुँचा था।
तुम्हें एक बादल दिखा था।
जिस बादल में से तुम उड़कर गए थे, वही उनका नैनो था,
और उसने कुछ ही पलों में तुम्हारे विमान पर कब्ज़ा कर लिया था।
हम अपने लक्ष्य तक नहीं पहुँचे थे।
- हमारे पास एक बैकअप योजना थी। - हाँ।
सेना की इंजीनियर कोर के तुम्हारे दोस्तों ने, डैनियल,
दो साल लगाकर एक 75 मील की सुरंग खोदी
जो तुर्कमेनिस्तान से सीधे उस ईरानी केंद्र के ठीक नीचे तक जाती थी।
जिस सेकंड तुम्हारे दस्ते पर हमला हुआ,
हमने कम क्षमता वाले एक परमाणु हथियार से उनके केंद्र को उड़ा दिया।
रुको ज़रा।
तुम 75 मील की सुरंग खोद कर उसमें एक परमाणु हथियार बैकअप के तौर पर नहीं लेकर जाते।
शार्लट के मिशन का उद्देश्य ही प्रतिक्रिया देने के लिए उन्हें उकसाना था,
ताकि तुम पता कर पाओ कि ईरान का नैनो प्रोग्राम कितना विकसित हो चुका है। सही कह रही हूँ मैं?
तुम्हें पता था कि उसकी टीम कभी अपने लक्ष्य तक नहीं पहुँचेगी,
पर तुम्हें परवाह नहीं थी क्योंकि परमाणु बम तो किसी भी हालत में फूटना ही था।
- शार्लट, तुम ठीक हो? - जिसका मतलब था कि...हे भगवान,
शार्लट और उसके दोस्त चारे से ज़्यादा कुछ नहीं थे।
उससे कमबख़्त तुम्हें क्या मिल गया?
- शार्लट। - शार्लट।
यह अच्छा हो गया।
शार्लट।
शार्लट, सब ठीक है।
सब ठीक है। बस। बस।
- विक्टर को संभालने दो। - मेरी तरफ़ देखो। सब ठीक है।
- हाँ। - तुम सुरक्षित हो। तुम ठीक हो।
चलो अभ्यास करें, ठीक है?
रोको। ठीक है।
निकालो।
- फिर से करो। - ठीक है।
- तुम ठीक हो।
- मुझे माफ़ी माँगनी चाहिए। - हाँ, माँगनी चाहिए।
उसे बस ज़रा समय दो।
इस समय तुम्हारी बहन के लिए तुम्हारे माता-पिता की कोई याद अच्छी रहेगी।
ओह, ज़रूर।
मेरे पास अभी कुछ है नहीं, पर...
तुम एक फ़ार्म पर पले-बढ़े थे, है ना?
- सही है। - हाँ।
यह दो लोगों का काम है, ठीक है।
सबसे ज़रूरी बात तो यही है।
हम दोनों को जाकर उससे बात करके कोई हल निकालना चाहिए।
क्योंकि वह आदमी थोड़ा अजीब... मुझे उससे थोड़ा डर लगता है। वह थोड़ा डरावना है।
- पैट्रिक। - उसकी आँखें अजीब हैं,
- और उसके हाव-भाव... - तुम यह कर सकते हो।
तुम्हें कैसे पता है कि मैं यह कर सकता हूँ?
मुझे नहीं पता। शायद मुझे कहना चाहिए था कि तुम्हें यह करना ही होगा।
लूकस, यहाँ सही व्यक्ति मैं नहीं हूँ। तुम हो, ठीक है?
मैं तो वह आदमी हूँ जिसे यक़ीन था कि बाहर की दुनिया अच्छी है।
- ठीक है। - और...
- और पैट्रिक... - हाँ।
...तुम वह आदमी भी हो जिसने बहुत से लोगों को अपने पीछे चलने के लिए मना लिया।
- बिल्कुल। मैं बातें बनाने वाला आदमी हूँ। - हाँ।
हाँ, तो जाकर बस बातें बनाओ।
मुझे नहीं पता वह कहाँ है!
मुझे पता है।
हारवुड ने सच में यह बनाया?
- हमारा यही ख़्याल है। - इससे बहुत सी चीज़ें समझ आ जाएँगी।
मेरे पिता कमीने हैं पर वह शानदार इंजीनियर हैं।
तो उसने अपनी आधी ज़िंदगी ख़दानों में क्यों ग़ुज़ारी?
क्योंकि वह कमीने हैं।
कहाँ है यह?
मैंने ओर्ला को मेयर से निर्माण कार्यों की आपूर्ति के बारे में बात करते सुना था।
कहाँ? मुझे वह नज़र आ जाता।
वह ज़रूर दीवार के बाहर होगा। इसका मतलब, कहीं कोई दरवाज़ा है।
हमें लगता है ओर्ला को वह दरवाज़ा मिल गया और इसीलिए हारवुड ने उसे मार डाला।
उन्हें डर था कि वह चोरी करने के लिए उन्हें पकड़वा देगी।
केवल यह बनाना ही उन्हें सफ़ाई करने के लिए बाहर भिजवा सकता है।
हैलो।
मेरे साइलो में, लोगों को अच्छा लगता था जो मैं बाहर की दुनिया के बारे में कहता था...
कि बाहर की दुनिया दरअसल बहुत सुंदर है और हमसे झूठ बोला जा रहा है।
पता चला, वह सब बिल्कुल बकवास था।
डॉरिस हँस-हँस के लोटपोट हो जाती।
जब वह ज़िंदा थी,
सब लोग उसकी बात मानते थे।
मैं उसकी बात मानता था।
मैं ख़ुद उसे कभी किसी चीज़ का यक़ीन नहीं दिलवा पाया।
मुझे लगता है अगर वह ज़िंदा होती, तो वह...
वह मेरी ग़लतफ़हमी दूर कर देती। वह...
ख़ैर, जो भी है...
तुम्हारे साइलो में, क्या तुम कोई रीति-रिवाज़ करते हो जब किसी की... मौत हो जाती है?
मैंने कभी किसी की मौत नहीं देखी थी...
जब तक सबकी मौत नहीं हो गई।
अच्छा।
हम कुछ करते हैं जहाँ सब लोग बाग़ान में इकट्ठे होते हैं, ठीक है।
और वे लाश के ऊपर
एक चादर डालते हैं और फिर वे लाश को एक गड्ढे में डाल देते हैं।
और फिर लोग उस व्यक्ति के बारे में अच्छी-अच्छी बातें बोलते हैं जिसकी मौत हुई है।
और फिर वे फल का एक टुकड़ा खाते हैं और बाकी का फल अंदर फेंक देते हैं।
यह... यह अच्छा है।
डॉरिस एक आड़ू के पेड़ के नीचे दफ़न है।
वह कभी बाहर की दुनिया नहीं देख पाएगी।
पर, उसकी लाश उस पेड़ के लिए भोजन है
और जो लोग उस पेड़ के फल खाएँगे, शायद किसी दिन उन्हें बाहर रहने को मिल जाए।
और वे डॉरिस का छोटा सा हिस्सा अपने साथ ले जाएँगे।
ख़ैर, मैं सोच रहा था कि हम यही तुम्हारी माँ के लिए कर सकते हैं।
क्योंकि उन बच्चों ने बहुत मौतें देख ली हैं।
और मैं बस सोच रहा था कि शायद यह उनके लिए
मृत लोगों को याद करने का एक अच्छा नया तरीक़ा होगा।
तुम्हें उनके साथ जाना चाहिए, जिमी। ठीक है? यहाँ पर सब कुछ हम संभाल लेंगे।
मैं सच में जानना चाहता हूँ कि क्या हुआ था।
ठीक है।
हाँ।
उफ़।
थोड़ी रोशनी करोगे?
मुझे पाइप नज़र आ रही है।
ऐसा लगता है कि उन्होंने इसे हाथ से चलाने वाली आरी से काटा था।
और लग रहा है कि इसे काटते हुए उन्होंने...
निकलने वाले ज़हर को अपनी वेल्डिंग टॉर्च से जलाया
जब तक उन्होंने वेल्डिंग करके ढक्कन को पाइप पर नहीं लगा दिया।
पता नहीं, पर शायद उन्होंने जितना सोचा था उससे ज़्यादा ज़हर निकल रहा होगा।
वेल्डिंग टैंक खाली हैं।
- उठने में मेरी मदद करोगे? - हाँ।
मैं तुम्हें संभालता हूँ।
धीरे। धीरे।
तुम्हारी माँ को एहसास हुआ कि वेल्डिंग की गैस ख़त्म हो रही है, ठीक है?
तो,
उन्होंने ख़ुद को वेल्ड करके अंदर बंद कर लिया
क्योंकि ज़हर को साइलो के अंदर आने से रोकने का केवल यही एक तरीक़ा था।
जिमी, तुम्हारे पिता ने तुम्हें बचाने के लिए अपनी जान दे दी।
और तुम्हारी माँ ने तुम्हारे साइलो को बचाने के लिए अपनी जान दे दी।
लूकस के अनुसार, जिमी की माँ ने आरी से पाइप को काट दिया।
उस पर लपटें होने के बावजूद, कुछ ज़हर निकल जाएगा।
तो काटने के बजाय, हम उसका मुँह दबा देंगे।
इतना कस कर दबाएँगे ताकि हवा भी न ग़ुज़र पाए, पर हम और आगे से पाइप काट भी देंगे,
उस पर ढक्कन लगाएँगे और ढक्कन के ऊपर से वेल्डिंग कर देंगे ताकि तीन तरीक़े से बंद हो जाए।
उस तक पहुँचना कैसे है? उन्होंने दीवार तोड़कर छेद बनाया था।
हैमर-ड्रिल से।
उसकी आवाज़ बहुत ऊँची होती है।
है ना? तो हम उसे छुपाने की कोशिश नहीं करेंगे।
हम किसी को जीडब्ल्यूपी सुपरवाइज़र बनाकर आगे भेजेंगे
जो टैडी और उसके दल के काम की जाँच करने जाएगा।
वह कहेगा कि ड्रिल करने के लिए कोई व्यक्ति चाहिए
ताकि उस तल पर पानी न भर जाए।
यह काम कर सकता है।
तो, किसे भेजें ऊपर?
कोई ऐसा जो सुपरवाइज़र जैसा लगे।
मैं जा सकती हूँ, पर लोगों का ध्यान मुझ पर जाएगा, तो...
हमने वह सब हिला लिया है जो दो लोग हिला सकते हैं।
शायद वह यहाँ नहीं है।
शायद वह अत्यावश्यक आपूर्ति में हो।
चलो, फिर, अत्यावश्यक आपूर्ति में चलें।
दरवाज़ा जिस चीज़ से भी छिपा हुआ है, अगर उसे दो लोग हिला सकते,
तो ग़लती से किसी को वह मिलना आसान होता।
यहाँ पर सबसे भारी चीज़ क्या है?
दोस्तों...
रुको।
नॉक्स।
- ओह, सत्यानाश! - क्या हुआ?
मुझे लगता है हमने उसे ग़लत पैनल पर भेज दिया।
चलो सोचते हैं कि यह मोटे तौर पर सही है।
यहाँ से पाइपें हर साइलो में घुसती हैं।
तो, हमारे कैमरे का मुँह बाहर की ओर इस दिशा में है।
मैं उसी दिशा में चलकर गई थी, काफ़ी हद तक सीधा-सीधा।
और जब मैं 17 के पास वाली पहाड़ी पर पहुँची, तो मुझे उनका कैमरा दिखा।
उसका मुँह इस ओर है।
उनका पूरा साइलो उल्टा है।
और शर्ली पैनल खोलने के लिए इस तरफ़ जा रही है,
जबकि उसे जिस पैनल को खोलना चाहिए, वह यहाँ है।
ठीक है, मुझे उसे रोकना होगा।
मैंने शार्लट से अपने कहे की माफ़ी माँग ली।
मुझे ग़ुस्सा आया था। पर मेरा ग़ुस्सा इसलिए नहीं...
तो...
आमतौर पर मैं सत्ता के सामने सच बोलने की अपनी इच्छा को क़ाबू में रखती हूँ,
उन लोगों के सामने जो वास्तव में सत्ता में हैं।
ठीक है।
क्या हुआ?
ओह, यह तुम्हारा तरीक़ा है।
तुम्हें लगता है तुम पहली पत्रकार हो जो मेरे सामने यूँ सवाल उठा रही हो?
बोलो। जो पूछना है पूछो। करो शुरू।
ठीक है।
इसे एक साल चलाने की लागत कितनी होगी?
साइलो ऐसे बनाए गए हैं कि वे आत्मनिर्भर हों और बिना बाहरी संपर्क के
- बने रह पाएँ, तो... - नहीं, नहीं।
क़यामत आएगी, सब कुछ बहुत अच्छा होगा। समझती हूँ। पर तब तक के लिए क्या?
तुम्हें पता भी है कि एक ट्रिलियन कितना होता है?
वह एक हज़ार बिलियन होते हैं।
ठीक है? तो, जब सारी ख़ुदाई और निर्माण का काम ख़त्म हो जाएगा,
हम हर साइलो में 100 लोग डालेंगे।
तो वे कुल मिलाकर 5,000 कर्मचारी हो जाएँगे, जिनमें से हर एक प्रति वर्ष 2,00,000 डॉलर बनाएगा।
जो एक शरणस्थल की बीटा-टेस्टिंग करने के लिए बहुत अच्छा वेतन है।
पाँच हज़ार कर्मचारी।
उन्हें केवल वेतन देने में ही हर साल एक बिलियन डॉलर लगेंगे।
तो, मतलब यह कि मैं केवल एक हज़ार साल तक उसका ख़र्च उठा सकता हूँ।
और बस यूँ ही पलक झपकते ही, इस पर बेहिसाब पैसा लगा दिया जाएगा।
पर यह मेरा पैसा है। न तुम्हारा, न करदाताओं का। मेरा।
इतने पैसों से, क्या तुम लोगों की बेघर होने की समस्या ख़त्म कर सकते हो?
हाँ।
अल्ज़ायमर का इलाज ढूँढ सकते हो?
हाँ, मैं उसके काफ़ी क़रीब हूँ।
और कैंसर का?
क्यों ना पूरी दुनिया की ग़रीबी ख़त्म करवा दो?
देखो, यह सब बहुत महान लक्ष्य हैं, मिस ड्रयू।
और मैं आशा करता हूँ कि ये हासिल हो जाएँ, सच में। पर ये मेरे लक्ष्य नहीं हैं।
क्या मैं पैसों से यह युद्ध रोक सकता हूँ? शायद ईरान को ख़रीद पाऊँ। क्या तब हम सुरक्षित रहेंगे?
शायद ईरान से सुरक्षित हो जाएँ,
पर उस नमूने से नहीं जो अपनी माँ की बेसमेंट में रहता है
और तय करता है कि वह मिसाइल कमांड को हैक करके
तृतीय विश्व युद्ध शुरू करना चाहता है,
या कोई ऐसा वायरस छोड़ना चाहता है जो उसने सीआरआईएसपीआर की मदद से बनाया है
या भगवान न करे, 300 डॉलर से एक नैनो हथियार बना लेता है
और तुम्हें और धरती के बाकी सभी लोगों को भूरे मलबे में बदल देता है।
इनमें से कोई भी एक घटना होने का मतलब है हमारी प्रजाति का अंत होना।
ठीक है, ठीक है।
अच्छी बात है।
तो, हमें यहाँ क्यों लेकर आए हो?
हम किसी को इसके बारे में बता नहीं सकते, हम...
हेलेन, तुम्हें यहाँ इसलिए लाए हैं क्योंकि हम चाहते हैं तुम हमारे इस प्रॉजेक्ट में शामिल हो जाओ।
धन्यवाद। ए।
तुमने मुझे इंतज़ार करने को क्यों कहा?
- हमें कुछ पता चला है। - क्या?
हम तुम्हें ग़लत जगह पर भेज रहे थे।
चलो।
यह क्या हो रहा है?
क्या?
- तुम मुझे कब बताने वाली थीं? - क्या बताने वाली थी?
तुम्हें लगा कि मुझे पता नहीं चलेगा?
मेरे डैडी डॉक्टर थे।
वह बच्चों को पैदा करवाते थे। तुमने मुझे बताया क्यों नहीं?
क्योंकि मुझे पता था कि तुम वही करोगी जो तुम करने वाली हो,
मतलब कहोगी कि मैं इस सबका हिस्सा नहीं बन सकती।
मैं ऐसा कुछ करने वाली नहीं थी। हम तुम्हें ग़लत हैच की तरफ़ भेज रहे थे।
चलो।
उफ़।
यह नॉक्स का है?
हाँ।
उसने गर्भ-निरोधक निकाला या तुमने?
- उसने निकाला। - उसने निकाला?
- तुम्हें बहुत मज़ा आता। - बताओ तो।
तो हम डेंटिस्ट से कुछ सामान लाए थे। मुझे कुछ महसूस नहीं हुआ।
- पर वह इतना रोया, इतना रोया... - नहीं।
...जब वह मेरे अंदर से काट रहा था। बार-बार कह रहा था, "ऑ, शर्ल। मुझे माफ़ कर दो।"
ओह, हद् है।
तुम कर क्या रही हो? मैंने तुमसे कहा था कि यहाँ से मत आना।
वह शेरिफ़...
वह शेरिफ़ क्या, श्री हारवुड?
सुपरवाइज़र जेन्किन्स बोल रही हूँ। वह वैल्डर ले आए जो मैंने बुलवाए थे?
राल्फ़ मेल्बी?
नहीं। मैं शर्ली कैम्पबेल लाई हूँ। क्यों?
ठीक है। वह अच्छी है।
जल्द मिलते हैं।
राल्फ़ मेल्बी कौन है?
वह एक वेल्डर है जिसे वे भेजने वाले थे।
इसे एकांतवास में डाल दो।
हर साइलो में रहने वाले मूल सौ लोगों के विपरीत,
तुम्हें वहीं पर नहीं रहना पड़ेगा, बस 30 मील दूर तक कहीं भी रह लेना। एटलांटा चलेगा।
हेलेन, वह "टाइम्स" की नौकरी, वह सच में है।
तुम एटलांटा के दफ़्तर से काम करोगी।
जब दुनिया को साइलो प्रॉजेक्ट के बारे में बताने का समय आएगा,
तो वह तुम बताओगी।
हे भगवान।
यह अच्छी पेशकश है।
पर मुझे बस... मुझे यह महसूस हो रहा है
कि अगर किसी तरह तुम दुनिया के अंत के बारे में सही भी कह रहे हो...
मैं शायद परमाणु बम से टुकड़े-टुकड़े होना ज़्यादा पसंद करूँगी।
या चाहे नैनो से
भूरे मलबे में बदल जाऊँ बजाय इसके कि यहाँ रहकर
क़यामत के बाद तुम्हारे भूमिगत छछूँदर-मानवों के दल का हिस्सा बनूँ।
शार्लट, तुम क्या कहती हो?
हमें एक अच्छे ड्रोन पायलट की ज़रूरत है।
और विक्टर शामिल होने के लिए तैयार है,
तो तुम उसके साथ काम करना जारी रख पाओगी।
ठीक है।
डैनियल, यह साफ़ है कि तुम्हें कांग्रेसमैन होना पसंद नहीं है।
तुम बुनियादी संरचनाओं में सुधार लाने के लिए सरकार में शामिल हुए थे, है ना?
यह दुनिया के इतिहास की सबसे बड़ी
संरचनात्मक परियोजनाओं में से एक है।
डैनियल, अगर तुम्हें सच में लगता है कि हमें 50 ख़ुदाई की मशीनों की ज़रूरत है,
तो मैं तुम्हें 50 मशीनें ला दूँगा।
ठीक है, माफ़ करना, क्या मैं कोई ऊबर बुलाऊँ या यह कैसे...
हेनरी फ़ार्महाउस में है, वह तुम्हें हेलिकॉप्टर तक ले जाएगा
और तुम्हें जहाँ जाना है, वहाँ ले जाएगा।
धन्यवाद।
और तुम वह दस लाख डॉलर भी रख सकती हो।
बहुत अच्छे।
शुभकामनाएँ, मोरलॉक्स।
मुझे एक मिनट अपनी बहन से बात करनी है।
जूल्स, रुको। थोड़ा धीरे चलोगी?
- अरे, रुको! - रुको!
मेरे पास संदेशों के लिए समय नहीं है।
मैं कोई कमबख़्त संदेश लेकर नहीं आई, बस...
मुझे जानना है क्या हो रहा है।
बिलिंग्स जूडिशल में अपने दोस्तों से मिलने गया था और एक नाम लेकर आया है।
राल्फ़ मेल्बी।
क्या?
राल्फ़ मेल्बी।
यह उस आदमी का नाम है जिसे जूडिशल ने फँसाने की कोशिश की थी
जब सैंडी और मैं साथ में काम करते थे, अच्छा।
सैंडी हमें चेतावनी दे रही थी।
देखो, अगर वह पकड़ी गई है और हमने भागने की कोशिश की, तो वे हमारे पीछे पड़ जाएँगे।
- तुम्हें जाना होगा। - हमें जाना होगा।
नहीं। यह कर पाने का मेरा मौक़ा ख़त्म हो गया है।
- तुम अभी भी बचकर जा सकती हो। - मैं तुम्हें छोड़कर नहीं जाऊँगी।
शर्ली, मेरी बात सुनो। मुझे नहीं पता मैं क्या करूँगी।
तुम्हें यह करने का कोई और तरीक़ा ढूँढना होगा। जाओ।
क्यों?
इससे कोई फ़र्क पड़ता है?
इससे यह फ़र्क पड़ेगा कि तुम ज़िंदगी ख़दानों में बिताओगे
या सफ़ाई करने के लिए बाहर जाओगे।
इसके लिए इसे ज़िंदगी ख़दानों में बिताने की सज़ा मिलेगी?
हद है।
फिर कोई कारनामा करने में इसे कितनी देर लगेगी? यह सफ़ाई करेगा।
हाँ, हाँ। देखो, ठीक है। तुम जानना चाहते हो क्यों?
यह विद्रोह के दौरान शुरू हुआ था।
मुझे डर था कि कुछ बेवकूफ़ लोग आपूर्ति विभाग में तोड़-फोड़ न करें।
तो मैं सुनिश्चित करना चाहता था कि बल्ब वगैरह जैसी कुछ चीज़ें सुरक्षित रहें।
बुरा बहाना नहीं है। पर मुझे नहीं लगता यह तुम्हें पहाड़ी पर मरने से बचाएगा।
लानत है।
और वह तुम्हारा बाप, उसे अपना बड़ा सा मुँह बंद रखना था।
हाँ।
वह सच में बहुत बड़े कमीने हैं, है ना?
- पर उन्होंने किसी लड़की की हत्या नहीं की। - मैंने उसे नहीं मारा।
और न ही मेरी बेटी ने मारा है।
मेरा अंदाज़ा है कि यह बताने के साथ तुम्हारी बेटी ने तुम्हें यह भी बताया होगा कि किसने उसे मारा है।
क्या कहना चाहते हो तुम?
कि मैं बेवकूफ़ हूँ जो यहाँ रह रही हूँ?
मेरे पास तुम्हारे लिए कुछ है।
कुछ ऐसा जो विक्टर ने मुझे ढूँढने के लिए कहा था।
एक पुराना पौधा।
इसकी ख़ुश्बू सूँघो। मुझे बताओ अगर इससे तुम्हें कुछ याद आता है।
मेरे लिए?
रोज़मैरी।
पर क्यों?
हर हफ़्ते इतवार के डिनर के लिए माँ जो रोस्ट चिकन बनाती थीं।
क्योंकि मैं ज़िद करती थी।
तुम ज़िद करती थीं?
बेशक।
स्कूल में किसी ने तुम्हें यक़ीन दिला दिया था
कि इतवार के डिनर का मतलब है कि तुम्हें हर इतवार को एक ही चीज़ खानी होती है,
तो हमें हर हफ़्ते रोस्ट चिकन खाना पड़ा,
लगभग दो साल तक,
नहीं तो तुम अपने कमरे से बाहर नहीं आती थीं।
मुझे माँ याद आ गईं।
आगे हो जाओ!
- तुम मुझे रहने के लिए मनाने आए हो? - क्या?
क्या तुम मुझे रहने के लिए मनाने आए हो?
बिल्कुल नहीं!
स्टेन्सन का दिमाग़ हिला हुआ है।
ऐसा अब कोई नहीं बोलता।
बोलते हैं अगर उनका दिमाग़ सच में बिलकुल ख़राब हो।
अगर कोई मूर्ख दुनिया को भूरे मलबे में बदल भी देता है,
तो मैं नहीं चाहता मैं ज़मीन के नीचे पेयर स्टेन्सन और रोज़ालिंड थर्मन के साथ फँसा रहूँ।
मैं तुम्हारे साथ भूरे मलबे में बदलना चाहता हूँ!
क्या?
मैं तुम्हारे साथ भूरे मलबे में बदलना चाहता हूँ!
बूम।
हैंक और मैंने ओर्ला की बहन को बता दिया।
तुम उसे क्या बता सकते थे?
बस यही कि माइक चीज़ें चुरा रहा था, ओर्ला ने उसे पकड़ लिया तो उसने ओर्ला को मार डाला।
लिफ़्ट के या बल्बों के बारे में कुछ नहीं बताया।
मुझे पता है कि तुम्हें लगेगा मैं ख़ुद पर तरस खा रहा हूँ
पर मेरे लिए इसमें सबसे बुरी चीज़ थी, इस सबसे...
अकेले ग़ुज़रना।
तुम्हारे साथ हैंक और नॉक्स थे।
मेरे साथ तुम नहीं थीं।
जब मैंने रेडियो पर सुना,
कैनेडी और लूकस के बाहर मरने के बारे में, मेरे...
मेरे साथ सैंडी और डैनी थे, पर...
मैं तुम्हारे पास नहीं था।
तुमने अपना चयन कर लिया।
उन्होंने जूल्स को पकड़ लिया! उन्होंने जूल्स को पकड़ लिया।
कैसे?
मुझे नहीं पता।
सत्यानाश।
पुरानी योजना पर वापस जाओ। जूडिशल को उड़ा दो।
पर जूल्स उसके अंदर होगी।
हमें उस पाइप का मुँह बंद करना होगा।
जूलिएट चाहेगी कि हम कुछ तो करें।
और मेरा इतना लंबा जीने का कोई इरादा नहीं है कि मैं उसे भूल जाऊँ।
उप-शीर्षक अनुवादक : मृणाल